Univerzitet u Sarajevu

Elektrotehnički fakultet u Sarajevu

Odsjek RI

Objektno orijentisana analiza i dizajn

**VBF** tim: **V**edad B., **B**elma S., **F**adil A.

PROJEKTNI ZADATAK

TEMA: SALON LJEPOTE ''*Belma*''

-Opis teme-

Projekat sa temom SALON LJEPOTE ''*Belma*'' nudi uslugu rezervacije termina za tretmane ljepote koje pruža istoimeni centar. Salon ljepote posjeduje niz tretmana među kojima su standardne ponude tretmana lica (osnovni tretman lica, tretmani za masnu kožu, tretmani za suhu kožu, tretmani za muškarce itd.), njege tijela (depilacija, masaža, piling tijela, solarijum itd.), manikir i pedikir, kao i frizerske usluge (šišanje, svečane frizure, farbanje itd.). Do sada su korisnici morali putem telefona rezervisati svoje tretmane, ili čak ličnim dolaskom u salon. S obzirom da je danas tehnologija dosta napredovala i da je internet postao dostupan svima, Salon ljepote „Belma“ je odlučio da svojim korisnicima, osim standardnih metoda rezervacije, omogući i online rezervaciju putem aplikacije koja će se nalaziti na njihovom web pageu.

Aplikacija pretpostavlja Salon ljepote ''Belma'' prvenstveno kao kompaniju kojoj je cilj ostvariti financijsku dobit, što povlači veliki broj Korisnika i politiku ''stalnih mušterija'' koju ostvaruje adekvatnim uslugama karakterističnim za salone ljepote i raznim pogodnostima, a sve u cilju ostvarivanja trajnije veze sa svojim izvorom prihoda i uslovom egzistencije – Korisnicima.

Aplikacija projekta s temom SALON LJEPOTE ''Belma'' predstavlja idealan primjer globalizacije, napretka tehnologije i razvoja društva sa raznih aspekata života savremenog čovjeka.

Procedure

* **Registracija/logovanje** – Predviđena aplikacija ovog projekta ima za cilj da omogući zainteresiranim strankama da uđu u sistem Salona kao potencijalni korisnici, te postanu to nakon prve stvarne posjete Salonu gdje će Uposlenici potvrditi njihov dolazak i time ih uvrstiti u svoju bazu. Korisnik je dužan da unese tražene lične podatke te odabere opciju registracije, ili ukoliko je već registrovani korisnik, unosom osnovnih podataka odabere opciju logovanja.
* **Pregled i informisanje o svim tretmanima i uslugama koje nudi salon** – Nakon što pristupi sistemu, Korisnik ima mogućnost pregleda svih tretmana koje Salon nudi. Pored svake od ponuđenih usluga ponuđena je cijena pojedinog tretmana, kao i obavijest da li je određeni tretman na generalnom popustu ili čak poklon-tretman za određeni vremenski period.
* **Pregled svih radnika na svakom odjelu** – Korisnici imaju mogućnost uvida koji Uposlenik je zadužen za određeni tretman. Na taj način se ostvaruje prisna veza između Korisnika koji očekuje da zadovolji svoje potrebe i Salona koji mu pruža slobodu izbora svojim sistemom rada. Ova opcija je primarno značajna za *„stalne mušterije“.*
* **Izbor usluge** – Nakon mogućnosti pregledanja, Korisnik se odlučuje za željeni tretman i klikom na odgovarajuće dugme potvrđuje izbor.
* **Izbor usluživača** – Nakon što je odabrao tretman, otvara mu se izbor Uposlenika koji rade na istom. Klikom na odgovarajuće dugme, Korisnik potvrđuje željenog Uposlenika.
* **Rezervacija/Otkazivanje već zakazanog termina** – Nakon što je odabrao tretman i Uposlenika, otvara mu se Raspored pomenutog Radnika. Uvidom u slobodne termine, klikom na odgovarajuće dugme, Korisnik potvrđuje rezervaciju. Na sličan način Korisnik ima mogućnost i otkazivanja iste.
* **Korištenje pogodnosti** – Korisnicima se nude mnoge pogodnosti poput posjedovanja komparativnih kartica čiji karakter određuje procenat popusta prilikom korištenja usluge (Gold i Silver kartice), zatim skupljanje bodova na istim te prelazak u nivoe većeg popusta i mogućnosti... Ovim procesom upravlja Uposlenik koji evidentirajući dolazak Korisnika u Salon, te u skladu sa izabranim tretmanom, dodjeljuje odgovarajući broj simboličnih bodova, te ukoliko je Korisnik dostigao određeni prag, na eksternom uređaju predviđenom za ovu aplikaciju, štampa vaucher za popust usluge.
* **Plaćanje** – Prilikom vršenja ovog procesa, Uposlenik pregleda stanjebodova Korisnika, te u skladu s tim obračunava popust.
* **Upravljanje bazom podataka svih registrovanih članova(unos, brisanje...)** – Uposlenik u skladu sa situacijom ima mogućnost dodavanja I brisanja članova Salona.
* **Ažuriranje ličnog rasporeda u zavisnosti od radnog vremena** – Uposlenik u skladu sa svojim radnim vremenom, smjenom, godišnjim odmorima I slobodnim danima, ažurira raspored.
* **Podnošenje izvještaja o poslovanju pojedinih tretmana**– Nakon određenog vremenskog perioda, Uposlenik podnosi izvještaj o financijskoj dobiti svojih tretmana kao i brojem posjetilaca istog, te ga šalje Šefu Salona.
* **Upravljanje ponudom Salona** – Šef Salona, u zavisnosti od aktuelnosti, popularnosti, te stanja u Izvještaju o poslovanju pojedinih tretmana, ima mogućnost uklanjanja određenog tertmana iz ponude, kao I dodavanja novog.
* **Kontrola nad brojem zaposlenih**: Šef Salona ima mogućnost

Dodavanje novih radnika i

Brisanje već postojećih radnika u sistemu.

Akteri

Sistem uključuje tri glavna aktera:

1. Korisnik – onaj koji koristi usluge Salona ljepote,
2. Uposlenik Salona – onaj koji vrši usluge tretmana ljepote,
3. Šef Salona – glavni i odgovorni za funkcionalno upravljanje salona kao ustanove sa ekonomskim i socijalnim karakteristikama.